b'\n_START_ARTICLE_\nRusica pregnala grdinico iz lisi\xc4\x8dje hi\xc5\xa1ice\n_START_PARAGRAPH_\nRusica pregnala grdinico iz lisi\xc4\x8dje hi\xc5\xa1ice je rezijanska slovenska ljudska pripovedka. Povedala jo je Jelica v Borovi\xc4\x8dju, iz nare\xc4\x8dja pa jo je v knji\xc5\xbeno sloven\xc5\xa1\xc4\x8dino prevedel Milko Mati\xc4\x8detov in jo izdal leta 1973 v zbirki Zverinice iz Rezije.\n_START_SECTION_\nVsebina pripovedke\n_START_PARAGRAPH_\nGlavna knji\xc5\xbeevna oseba botra lisica je imela mlade, katere je zapustila za nekaj \xc4\x8dasa, ker je od\xc5\xa1la prat plenice v potok. Ko je pri\xc5\xa1la nazaj v svojo lisi\xc4\x8dino je videla male lisi\xc4\x8dice skrite pod klopjo in v lisi\xc4\x8dini grdinico. Hotela je odgnati grdinico, vendar ji ni uspelo in tako je \xc5\xbealostno in prestra\xc5\xa1eno od\xc5\xa1la. Na poti je sre\xc4\x8dala volka, kateri je tudi posku\xc5\xa1al izgnati grdinico, vendar tudi on brez uspeha. Medtem ko sta \xc5\xbealostno hodila stran od lisi\xc4\x8dine, sta sre\xc4\x8dala medveda kateri se je ustavil in ju vpra\xc5\xa1al \xc4\x8demu jo\xc4\x8deta. Ko je izvedel za grdinico jo je tudi on \xc5\xbeelel odgnati, vendar \xc5\xa1e preden je medved izrekel prvo besedo, \xc5\xbee je grdinica zaren\xc4\x8dala z jeznim glasom in medved je ves prestra\xc5\xa1en od\xc5\xa1el. Ko so vsi trije objokani sre\xc4\x8dali zajca in mu povedali za grdinico, se je sam odlo\xc4\x8dil da \xc4\x8de z grdo besedo ni \xc5\xa1lo bo pa on poskusil na lep na\xc4\x8din opraviti z njo, vendar se je motil. Za\xc4\x8del je lepo, vendar grdinica je tako zaren\xc4\x8dala, da se je zajec na mo\xc4\x8d prestra\xc5\xa1il in zbe\xc5\xbeal, da ga ni bilo ve\xc4\x8d videti. \xc5\xa0e kot zadnja pa poskusi z grdinico rusica in sicer z zvija\xc4\x8do. Pri\xc5\xa1la je za grdinico in jo dvakrat tako piknila, da je grdinica sko\xc4\x8dila pod ta veliki rob in si zlomila ta veliki zob.\n_START_SECTION_\nInterpretacija literarnih likov\n_START_PARAGRAPH_\nRusica je glavni literarni lik v pripovedki. Predstavlja mravljo, ki je zelo pametna in iznajdljiva. Kljub svoji velikosti je tako pogumna in samozavestna, da se spopade z grdinico, katera je veliko ve\xc4\x8dja od nje. V pripovedki nastopi zadnja in razre\xc5\xa1i celoten problem z ukano._NEWLINE_Grdinica predstavlja veliko zlobno po\xc5\xa1ast, katera je vztrajna in izkori\xc5\xa1\xc4\x8da svoj stra\xc5\xa1ni videz za ustrahovanje ostalih kar ji tudi dobro uspeva. V tej pripovedki predstavlja glavno te\xc5\xbeavo, s katero se spopadajo vse prisotne \xc5\xbeivali._NEWLINE_Lisica je skrbna in vestna mati, katero zelo skrbi za njene male lisice in svojo hi\xc5\xa1ico. \xc5\xbdeli braniti svoje male, vendar pa nima dovolj mo\xc4\x8di in poguma, da bi uspela odgnati grdinico. Tako ona kot tudi volk, medved in zajec z jokom zapustijo hi\xc5\xa1ico v kateri je grdinica.\n_START_SECTION_\nAnaliza obravnavane pripovedke po Brunu Bettelheimu (psihoanaliti\xc4\x8dna teorija)\n_START_PARAGRAPH_\nOtroku pravljica ali pripovedka ka\xc5\xbee pot k odkrivanju svoje identitete in poklicanosti. Tako pravljice na splo\xc5\xa1no kot tudi obravnavana pripovedka otroku sporo\xc4\x8da, da je kljub te\xc5\xbeavam vsakomur dosegljivo prijetno in uspe\xc5\xa1no \xc5\xbeivljenje samo, \xc4\x8de se ne izmika tveganim bojem, brez katerih ne more nikdar dose\xc4\x8di prave identitete. Ta pripovedka mu prav tako sporo\xc4\x8da, \xc4\x8de si bo upal podati na to stra\xc5\xa1no in naporno iskanje samega sebe, mu bodo prisko\xc4\x8dile na pomo\xc4\x8d naklonjene sile in zato mu bo uspelo._NEWLINE_V pripovedki opazimo motiv o velikanovem sporu z navadno osebo, ki predstavlja lisico. Ta tema je skupna vsem kulturam, saj se otroci povsod bojijo oblasti, ki jo imajo nad njimi odrasli. Bruno Bettleheim pravi, da otroci dobro vedo, da se lahko, \xc4\x8de no\xc4\x8dejo ubogati ukazov odraslih, pred njihovo jezo obvarujejo na en sam na\xc4\x8din, tako da jih prelisi\xc4\x8dijo. Otroku je misel, da lahko premaga odraslega v\xc5\xa1e\xc4\x8d, vendar hkrati v njem zbuja tesnobo in dvom, ali ga tako lahkoverni ljudje lahko ustrezno za\xc5\xa1\xc4\x8ditijo. Velikan pa je pravlji\xc4\x8dno bitje, zato otrok lahko fantazira o tem, da ga bo prelisi\xc4\x8dil in premagal, ne da bi se bal, da bo izgubil svoje resni\xc4\x8dne odrasle za\xc5\xa1\xc4\x8ditnike. To prelisi\xc4\x8denje pa izvede v pravljici rusica, katera po velikosti grdinici ne se\xc5\xbee niti do peta._NEWLINE_Simbol ugrabitve je zaznati kot naselitev grdinice v lisi\xc4\x8dino, kjer prebivajo male lisice in do katerih ne spusti njihove mame lisice. Pri tem motivu gre za prisvajanje tujega bitja brez njegovega odobravanja in dokazovanje ve\xc4\x8dvrednosti ugrabitelja, ki naj bi imel oblast nad dejanji._NEWLINE_Stranske osebe nimajo imen, ampak so ozna\xc4\x8dene kot posamezne \xc5\xbeivali: medved, zajec, lisica, volk. Glavni osebi pa sta imenovani kot grdinica in rusica. Dokaj jasno je, da tu ne gre za lastna imena, ampak predvsem za ob\xc4\x8da ali opisna imena._NEWLINE_Zlo je vedno kaznovano. Dobro in zlo se pojavljata v vsaki pripovedki in sta vzajemna, saj ni dobrega brez zla. To otroka tudi pou\xc4\x8di, da mu v \xc5\xbeivljenju ni vse z ro\xc5\xbeami postlano. Ta dvojnost med zlem in dobrim predstavlja moralni problem, katerega je potrebno razre\xc5\xa1iti z nekim dejanjem, ki zahteva dolo\xc4\x8den trud. Da imajo vse pravljice sre\xc4\x8den konec, je razlog, da se zlo vedno izni\xc4\x8di in na koncu prevlada dobro. Kar da otroku vedeti, da se zlo ne spla\xc4\x8da in dobra dejanja in ravnanja \xc5\xa1tejejo mnogo ve\xc4\x8d in so bolj vredna. Vse to pa zbuja ob\xc4\x8dutek za moralo._NEWLINE_Sre\xc4\x8den konec pripovedke oziroma v tem primeru zmaga nad grdinico dovoli otroku, da se medtem ko se razvija zgodba, razkriva njegovo nezavedno, saj ve, da bo ne glede na to, kaj bo ugotovil, \xc5\xbeivel sre\xc4\x8dno do konca svojih dni.\n_START_SECTION_\nMotivno-tematske povezave, primerjava z drugimi literarnimi deli\n_START_PARAGRAPH_\nMotiv dobrega in zla: Snegulj\xc4\x8dica, Pepelka, Rde\xc4\x8da kapica_NEWLINE_Motiv kaznovanja zla: Volk in sedem kozli\xc4\x8dkov, Snegulj\xc4\x8dica, Pepelka, O dveh bratih in velikanih_NEWLINE_Motiv ljubezni: Trnulj\xc4\x8dica, Robin Hood, Skokica in \xc5\xbeabon Smolon_NEWLINE_Motiv lisice: Lisica in petelin, Volk in lisica, Lisica in veverica, Tri botre lisi\xc4\x8dice'